Βαλκανικοί Αγώνες Στίβου 1946

Οι Βαλκανικοί Αγώνες Στίβου 1946 διεξήχθησαν στα Τίρανα από τις 9 ως τις 13 Οκτωβρίου και υπήρξαν η πρώτη μεταπολεμική προσπάθεια αναβίωσης της διοργάνωσης. Όμως, δεν συμπεριλαμβάνονται στην επίσημη σειρά των Βαλκανικών Αγώνων, διότι δεν θεωρούνται συνέχεια των προπολεμικών. Και τούτο διότι διοργανώθηκαν από τις τέσσερις φιλοσοβιετικές λαϊκές δημοκρατίες: Αλβανία, Γιουγκοσλαβία, Βουλγαρία και Ρουμανία, χωρίς να προσκληθούν η Ελλάδα και η Τουρκία. Οι αγώνες επαναλήφθηκαν και το 1947 ως Βαλκανο-κεντροευρωπαϊκοί Αγώνες Στίβου 1947 αλλά δεν είχαν συνέχεια. Πολυνίκης των αγώνων του 1946 αναδείχθηκε η Γιουγκοσλαβία. Ταυτόχρονα έγινε και το βαλκανικό ποδοσφαιρικό τουρνουά από 6 ως 13 Οκτωβρίου.

 Το ιστορικό πλαίσιο 

Στις αρχές Ιανουαρίου 1946 οι αθλητικοί αντιπρόσωποι των τεσσάρων βορειοβαλκανικών χωρών διοργάνωσαν αθλητικό συνέδριο στη Σόφια, στο οποίο αποφάσισαν να προχωρήσουν στη διεξαγωγή μέσα στο 1946 βαλκανικών αθλητικών αγώνων σε διάφορα σπορ αγνοώντας την Ελλάδα και την Τουρκία ως έξης:Αθλητική Ηχώ, 14/1/1946.
 Στίβος: στα Τίρανα το πρώτο 15νθήμερο του Οκτωβρίου.Ήρχισαν εις τα Τίρανα οι "Βαλκανικοί Αγώνες", Αθλητική Ηχώ, 10/10/1946.
 Κολύμβηση-υδατοσφαίριση: στο Σπλιτ το Σεπτέμβριο.Αθλητική Ηχώ, 5/9/1946.
 Σκάκι: στο Βελιγράδι τον Αύγουστο.
 Μπάσκετ: στο Βουκουρέστι το Σεπτέμβριο.
 Σκοποβολή: στη Σόφια τον Ιούλιο.Αθλητική Ηχώ, 11/7/1946.
 Ποδόσφαιρο: στο Βουκουρέστι το Μάρτιο, αλλά τελικά έγιναν στα Τίρανα τον Οκτώβριο.

 Χρονικό των αγώνων 

Η επίσημη έναρξη των αγώνων έγινε την Κυριακή 6 Οκτωβρίου στο Στάδιο Τιράνων με κάθε επισημότητα, παρουσία του πρωθυπουργού της Αλβανίας Ενβέρ Χότζα, του προέδρου της Λαϊκής Συνέλευσης Ομέρ Νισάνι, του υπουργικού συμβουλίου και μελών του διπλωματικού σώματος των άλλων τριών χωρών. Την οργάνωση είχε αναλάβει η Οργάνωση Αλβανικής Νεολαίας, ο πρόεδρος της οποίας Νάκο Σπύρου κήρυξε την έναρξη των αγώνων. Στην ομιλία του μεταξύ άλλων αναφέρθηκε στην απουσία της Ελλάδας, αφήνοντας να εννοηθεί πως πολιτικοί λόγοι δεν έπετρεψαν τη συμμετοχή των αθλητών της:

"Είμαστε ευτυχείς που δεχόμαστε στη χώρα μας τους αθλητές της Γιουγκοσλαβίας, της Βουλγαρίας και της Ρουμανίας και λυπούμαστε που διαπιστώνουμε την απουσία των νέων της Ελλάδας, που της απαγορεύται να συναδελφώνεται με τους συντρόφους της των άλλων βαλκανικών χωρών.""Ριζοσπάστης", 9/10/1946.

Πάντως, δεν είναι ξεκάθαρο αν στάλθηκε πρόσκληση και ο ΣΕΓΑΣ την αγνόησε λόγω της πολιτικής συγκυρίας ή δεν στάλθηκε καν, κάτι που είναι και το πιθανότερο. Μετά την τελετή έναρξης, οι αγώνες ξεκίνησαν με τη διεξαγωγή της ποδοσφαιρικής συνάντησης Γιουγκοσλαβίας-Αλβανίας. Το ποδοσφαιρικό τουρνουά συνεχίστηκε όλη την εβδομάδα, ενώ από την Τετάρτη 9 Οκτωβρίου ξεκίνησαν και οι αγώνες στίβου. Η διοργάνωση ολοκληρώθηκε την επόμενη Κυριακή 13 Οκτωβρίου με τα τελευταία αγωνίσματα στίβου και τον ποδοσφαιρικό αγώνα Αλβανίας-Ρουμανίας.

Οι αγώνες αυτοί δεν αναγνωρίστηκαν από Ελλάδα και Τουρκία και ποτέ δεν μέτρησαν στην αρίθμηση των βαλκανικών αγώνων που ξανάρχισαν το 1953. Στους αγώνες στίβου εντάχθηκαν και κάποια πρωτότυπα αγωνίσματα, όπως ρίψη χειροβομβίδαςΑπό όσα είναι γνωστά ήταν η δεύτερη φορά που έγινε σε επίσημους αγώνες το αγώνισμα της ρίψης χειροβοβμίδας. Η πρώτη ήταν στους Διασυμμαχικούς αγώνες του 1919. και τα 40χλμ βάδην παρτιζάνων, ενώ κάποια δεν έγιναν. Για πρώτη φορά έγιναν αγωνίσματα γυναικών, κάτι πρωτοποριακό για τα Βαλκάνια.

 Ποδοσφαιρικό τουρνουά 

Παράλληλα με τους αθλητικούς αγώνες διεξήχθησαν και οι Βαλκανικοί ποδοσφαιρικοί αγώνες. Οι τέσσερις ομάδες αγωνίστηκαν μεταξύ τους με σύστημα πουλ (τουρνουά τριών αγωνιστικών), από τις 7 ως τις 13 Οκτωβρίου στο Στάδιο Τιράνων. Τον τίτλο κατέκτησε ανέλπιστα η Αλβανία, λόγω καλύτερης διαφοράς τερμάτων από τη Γιουγκοσλαβία. Τα αποτελέσματα και η βαθμολογία έχουν ως εξής:"Ριζοσπάστης", 15/10/1946. 

 Αποτελέσματα
 Γιουγκοσλαβία - Αλβανία: 3-2
 Ρουμανία - Βουλγαρία: 2-2
 Ρουμανία - Γιουγκοσλαβία: 2-1
 Αλβανία- Βουλγαρία: 3-1
 Γιουγκοσλαβία - Βουλγαρία: 2-1
 Αλβανία- Ρουμανία:1-0

 Βαθμολογία:
 20px Αλβανία : 4 β. (6-4)
 20px Γιουγκοσλαβία: 4 β. (6-5)
 20px Ρουμανία: 3 β. (4-4)
 20px Βουλγαρία: 1 β. (4-7)

 Οι νικητές 

 Αγωνίσματα ανδρών Νικητής Επίδοση <center> 100μ 20px Ιόν Μόινα10.8<center> 200μ  20px Ιόν Μόινα 22.2<center> 400μ 20px Ιόν Μόινα 49.4<center> 800μ 20px Στιέπαν Τζούριτς 2.01.4<center> 1500μ 20px Τζόρτζε Στεφάνοβιτς 4.10.2<center> 5.000μ  20px Τζόρτζε Στεφάνοβιτς 15.43.4<center> 10.000μ 20px Τζόρτζε Στεφάνοβιτς 32.55.4<center> Μαραθώνιος δεν έγινε <center> 110μ εμπ.20px Έρβιν Σιρπ 16.1<center> 400μ εμπ.20px Γέρκο Μπούλιτς 57.4<center> 3.000μ στιπλ δεν έγινε <center> Σκυταλοδρομία 4Χ100μ 20px Γιουγκοσλαβία  43.6<center> Σκυταλοδρομία 4Χ400μ 20px Γιουγκοσλαβία 3.20.2<center> Σκυταλοδρομία Βαλκανική 1.500μ 20px Ρουμανία 3.23.0<center> 40 χλμ βάδην  παρτιζάνων 20px Γιουγκοσλαβία 3 ώρ. 41.03<center> Μήκος  20px Ιόν Μόινα6,92 <center> Ύψος 20px Πέταρ Βούκοβιτς 1,86<center> Τριπλούν  20px Φέρντιναντ Καλιστράτ 13,64<center> Επί κοντώ 20px Ζένο Ντρακομίρ 3,90<center> Σφαιροβολία 20px Μπόρισα Σούσιτς 14,39 <center> Δισκοβολία 20px Ντανίλο Ζεργιάλ 47,21<center> Ακοντισμός 20px Μίρκο Βούγιασιτς 57,38<center> Σφυροβολία 20px Ιβάν Γκουμπιγιάν 50,37<center> Ρίψη χειροβομβιδας 20px Μίρκο Βούγιασιτς 66,90<center> Δέκαθλο δεν έγινε  Αγωνίσματα γυναικών Νικήτρια Επίδοση <center> 100μ 20px Λουίζα Ερνστ13.2 <center> 80μ εμπ. 20px Ιλόνα Μαγκυάρ13.4 <center> Ύψος 20px Ίρμα Κις1,40 <center> Μήκος 20px Λουίζα Ερνστ5,20 <center>Σφαιροβολία 20px Ντανίτσα Μάριντσεκ10,76

 Κατάταξη 

ΘέσηΧώραΝίκεςανδρώνΝίκεςγυναικώνΝίκεςΣύνολοΒαθμοί*<center>1 20px Γιουγκοσλαβία <center> 15 <center> 2 <center> 17<center>179<center>2 20px Ρουμανία<center>7<center> 3<center>10<center>140<center>3 20px Βουλγαρία<center>0<center>0<center>0<center>70<center>4 20px Αλβανία<center>0<center>0<center>0<center>40
*Από τη βαθμολογία λείπουν τα αποτελέσματα της τελευταίας ημέρας.

Βαλκανικοί Αγώνες ΣτίβουΠολυνίκης 1946 <center> 200pxΓιουγκοσλαβία

 Πηγές 
 BALKAN GAMES/CHAMPIONSHIPS. 
 Αθλητική Ηχώ, 10/10/1946.
 "Ριζοσπάστης" από φ. 8/10/1946 ως φ. 15/10/1946.
 "Η ιστορία των Βαλκανιάδων", εφ. "Αθλητική Ηχώ", 19/9/1958.
 "Η χρυσή ιστορία των αγώνων", Αθλητική Ηχώ, 10/8/1979.

 Αναφορές

Κατηγορία:Βαλκανικοί Αγώνες Στίβου
Κατηγορία:Στίβος το 1946
Κατηγορία:Αθλητισμός στην Αλβανία